EkBass/fiwiki-20250220-pages-articles huggingface dataset:
Patricia Mayr-Achleitner

Patricia Mayr-Achleitner (s. 8. marraskuuta 1986 Innsbruck) on itävaltalainen tennispelaaja. Parhaimmillaan hän on ollut WTA-listan sijalla 70 toukokuussa 2009. Vuonna 2008 Mayr-Achleitner pääsi ensimmäisen kerran WTA-turnauksen pääsarjaan Bad Gasteinin turnauksessa. Turnauksessa hän pääsi puolivälieriin asti. Vuonna 2009 hän pääsi toiselle kierrokselle Australian avoimissa voitettuaan Julia Schruffin. Toisella kierroksella hän hävisi Kaia Kanepille. Helmikuussa Bogotán WTA-turnauksessa Mayr-Achleitner selviytyi välieriin asti. Ranskan avoimissa hän jäi ensimmäisellä kierrokselle, ja Wimbledonissa toiselle kierrokselle. Yhdysvaltain avoimissa hän hävisi avauskierroksella Agnieszka Radwańskalle. Ensimmäisen finaalipaikkansa WTA-turnauksessa Mayr- Achleitner saavutti Bad Gasteinin turnauksessa heinäkuussa 2011. Loppuottelussa hän hävisi María José Martínez Sánchezille. == Lähteet == == Aiheesta muualla == * Patricia Mayr-Achleitnerin kotisivut * Patricia Mayr- Achleitner profiili WTA:n kotisivuilla Luokka:Itävaltalaiset tennispelaajat Luokka:Vuonna 1986 syntyneet Luokka:Elävät henkilöt
Vertaileva oikeustiede

Vertaileva oikeustiede eli oikeusvertailu on oikeustieteen osa, joka tutkii kahden tai usean valtion oikeusjärjestyksiä rinnakkain. Se kuvaa ja käsittelee samanaikaisesti asioita eri oikeusjärjestysten perusteella. Se voi esimerkiksi selvittää, mitä vaikutteita jonkin maan oikeusjärjestelmä on saanut muiden maiden oikeudesta tai pyrkii saamaan selkoa, mistä johtuu eri valtioiden oikeussäännösten erot. Vertailevaa tutkimusta käytetään muun muassa valmisteltaessa uutta lainsäädäntöä tai pyrittäessä yhtenäistämään eri maiden lakeja. Sen avulla pystytään myös poistamaan kansainvälisessä yhteistoiminnassa ilmeneviä väärinkäsityksiä ja kehittämään yhteisymmärrystä. Vertailevalla oikeustieteellä on yhtymäkohtia kansainväliseen yksityisoikeuteen ja oikeushistoriaan, joka vertailee entistä ja nykyistä oikeutta. Koska useat eurooppalaiset oikeusjärjestelmät ovat saaneet vaikutteita roomalaisesta oikeudesta, on sillä monia kosketuksia myös roomalaiseen oikeuteen.Otavan iso tietosanakirja, Otava 1960–1965, hakusana vertaileva oikeustiede.Uusi tietosanakirja, Tietosanakirja oy 1960–1966, hakusana vertaileva oikeustiede. ==Katso myös== *Henry Maine ==Lähteet== Luokka:Yleinen oikeustiede
Random Act of Kindness

Random Acts of Kindness eli yllätyshyvyys on Yhdysvalloista alkunsa saanut liike, jonka ideana on nimettömänä tehdyt hyvät työt. Tutkimuksessa on todettu että 3–5 pientä hyvää tekoa päivässä lisää ihmisen onnellisuuspisteitä, ja teho kasvaa, jos teot jatkuvat. ==Lähteet== Luokka:Hyveet
Ylä-Vuoksen Palloseura

Ylä-Vuoksen Palloseura (YVPS) oli Jääsken Ensossa ja Imatralla vuosina 1936–1963 toiminut suomalainen palloiluseura. Seuran perusti Enso-Gutzeitin sosiaalipäällikkönä työskennellyt, paremmin urheilukirjailijana, -selostajana ja -toimittajana tunnettu Martti Jukola. YVPS:n lajeja olivat jääpallo ja jalkapallo. YVPS:n joukkue pelasi jääpalloa SM-sarjassa kymmenen kauden ajan ja saavutti SM-hopeaa kaudella 1939. Tuolloin se hävisi loppuottelussa HIFK:lle maalein 4–1. Seuran pelaajista Erik Kariluoma, Reino Lindroos, Kullervo Muurinen, Ensio Purovaara ja Sakari Salo esiintyivät myös Suomen jääpallomaajoukkuessa. Jalkapalloa YVPS pelasi parhaimmillaan toiseksi korkeimmalla sarjatasolla Suomensarjassa neljä kautta vuosina 1938, 1939, 1940–1941 ja 1946–1947. YVPS ja Imatran Pallo (ImPa) yhdistyivät ja muodostivat edelleen toimivan Imatran Pallo-Salamat marraskuussa 1963. == Lähteet == Luokka:Imatralaiset urheiluseurat Luokka:Jääskeläiset urheiluseurat Luokka:Entiset suomalaiset jääpalloseurat Luokka:Entiset suomalaiset jalkapalloseurat
Wigan

Wigan on noin asukkaan kaupunki ja asukkaan metropolihallintopiiri (metropolitan borough) Suur-Manchesterin metropolikreivikunnassa Luoteis- Englannissa. Se sijaitsee Douglasjoen ja Leedsin–Liverpoolin kanavan varsilla. Hallintopiiriin kuuluu Wiganin ja Leigh’n teollisuuskaupunkien lisäksi esikaupunkialueita ja pieniä maaseutuyhteisöjä. Wiganin alueella oli 1700-luvulta alkaen hiilikaivoksia ja tekstiiliteollisuutta, mutta tekstiilitehtaat on sittemmin suljettu ja viimeinen hiilikaivos lopetti toimintansa 1993. Nykyään hallintopiirissä on teollisuutta, joka valmistaa elintarvikkeita, paperia ja pakkauksia sekä sähkö- ja konetekniikkaa. Wiganissa toimii Englannin Mestaruussarjassa pelaava jalkapalloseura Wigan Athletic FC sekä Englannin pääsarjassa pelaava rugbyseura Wigan Warriors. == Lähteet == == Aiheesta muualla == Luokka:Asutut paikat Suur-Manchesterissa Luokka:Englannin kaupungit Luokka:Englannin metropolihallintopiirit
Vimeo Livestream

Vimeo Livestream (aiemmin Livestream ja Mogulushttp://www.techcrunch.com/2009/05/18/mogulus-gets-a-killer-domain-for- rebranding-livestreamcom/ ) on nettivideopalvelu, jossa käyttäjä voi lähettää suoraa videokuvaa pelistä tai tapahtumasta käyttäen internetiä. Livestreamistä on ilmainen ja maksullinen versio.http://www.itvt.com/story/4436/live- internet-broadcast-platform-provider-mogulus-rebrands-livestream Livestream pystyy lähettämään suoraa HD-laatuista videokuvaa internetiin ilman mitään suurempia lisälaitteita. Livestreamin kuvauksena englanniksi: a satellite television truck in a backpack (suom. satelliittitelevisiorekka repussa).http://www.engadget.com/2009/09/30/livestream-livepack-a-satellite- television-truck-in-a-backpack/ Syyskuussa 2009 Livestream ryhtyi tekemään kustomoituja kanavasivustoja julkkisten kuten Pixie Lottin, Eric Galesin, David Grayn ja Foo Fightersin konserteille.http://www.examiner.com/p-407579~Livestream_Launches_Livepack.html Sivut sisälsivät chatin sekä Twitter- ja Facebook-ominaisuudet. Syyskuussa 2017 IAC:n omistama Vimeo ilmoitti ostavansa Livestreamin. == Historia == Livestreamin perustivat uudelleen vuonna 2007 Max Haot, Dayananda "Ninja Panda" Nanjundappa, Phil Worthington ja Mark Kornfilt. Livestreamin toimistot sijaitsevat New Yorkissa, Los Angelesissa, Ukrainassa ja Bangaloressa.Tietoa Livestreamista He aloittivat ilmaisen palvelun ja esittelivät ns. "Pro"-palvelua huhtikuussa 2008. Ensimmäinen "Pro"-palvelun käyttäjä oli Gannett Newspapers, joka kehui kyseistä palvelua. Heinäkuussa 2008 Gannet Newspapers investoi Livestreamiin (silloiseen Mogulukseen) 10 miljoonaa dollaria.Washington Postin artikkeli Toukokuussa 2009 Mogulus muutti nimensä Livestreamiksi. == Twitcam == Livestream julkaisi Twitcam-ominaisuuden, jolla pystyy tuomaan suoraa videokuvaa Twitteristä Livestream-palveluun käyttämällä omaa Twitter-käyttäjäänsä. ==Lähteet== == Aiheesta muualla == * Livestreamin verkkosivusto Luokka:Videonlevityssivustot
44\. divisioona

44\. divisioona voi tarkoittaa seuraavia yhtymiä: ;jalkaväkidivisioonat * Saksan keisarikunnan 44. reservidivisioona ensimmäisessä maailmansodassa * Saksan 44. jalkaväkidivisioona toisessa maailmansodassa * Brittiläinen 44. jalkaväkidivisioona ensimmäisessä ja toisessa maailmansodassa * Yhdysvaltain 44. jalkaväkidivisioona toisessa maailmansodassa * Neuvostoliiton 44. divisioona * Puolan 44. jalkaväkidivisioona ;maahanlaskudivisioonat *Intian 44. maahanlaskudivisioona *Neuvostoliiton 242. koulutuskeskus eli 44. koulutusmaahanlaskudivisioona ;ilmavoimat *Yhdysvaltain 44. ilmadivisioona
Goranboyn piirikunta

Goranboyn piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1791 neliökilometriä. Asukkaita on 96 500 henkeä (vuonna 2010). Goranboyn piiri sijaitsee Azerbaidžanin länsiosassa Kaukasusvuoriston reuna-alueella. Se rajoittuu pohjoisessa Samuxin, idässä Yevlaxin ja Tərtərin, etelässä Kəlbəcərin sekä lännessä Göygölin piireihin. Goranboyn piirin sisällä sijaitsee erillinen Naftalanin kaupunkialue. Piirin keskus on Goranboyn kaupunki, josta on 317 kilometriä maan pääkaupunkiin Bakuun. Muita merkittävämpiä paikkakuntia ovat Dəliməmmədlin kaupunki sekä Qızılhacılın, Qazanbulaqin, Aşağı Ağcakəndin, Goranin ja Kürəkcayn taajamat. Kuntia on yhteensä 60 ja kyliä 88. Kaupunkiväestön osuus on 21,3 % (vuonna 2010). Vuoden 1999 väestönlaskennan mukaan 98,9 % asukkaista on azereja. Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut puuvillan, viljan, hedelmien, viinirypäleiden ja vihannesten viljelyyn sekä karjanhoitoon. Lisäksi on pienimuotoista jalostusteollisuutta. Historiallisia nähtävyyksiä ovat Kürəkçayn keskiaikaiset linnoitukset, Gülüstanin feodaalihallitsijoiden linna, Şətəlin linnoitus, Mollavələdlin, Borsunlun, Xudu baban ja Rəhimlin mausoleumit, Qızılhacılın ja Borsunlun moskeijat sekä Borsunlun maanalainen sauna. Paikallislehtenä ilmestyy Mübariz. ==Lähteet== ==Aiheesta muualla== * Goranboyn piirin sivusto * Azerbaidjan: Territorial and administrative units , , *
163\. divisioona

163\. divisioona voi tarkoittaa seuraavia asioita: *Neuvostoliiton 163. divisioona *Saksan 163. jalkaväkidivisioona
Operettiteatteri Bravo!

Operettiteatteri Bravo! oli vuosina 2007–2013 Jyväskylässä toiminut operettiteatteri. Sen toiminnanjohtaja oli Jukka Saarman. Teatteri teki konkurssin 2013. Bravo vei esityksiä eri puolille Suomea. Esimerkiksi vuonna 2010 operettia Mustalaisruhtinatar esitettiin Jyväskylässä, Kuopiossa, Lahdessa, Hämeenlinnassa ja Turussa. == Esitettyä == *Johann Strauss II : Lepakko (2008) *Gaalakonsertit (2009) *Lady ja kavaljeerit -konsertti (2009) *Love Story -konsertti (2010) *Emmerich Kálmán: Mustalaisruhtinatar (2010–2011) *Lauluja ja tansseja West Side Storysta (2010) == Solistit ja taiteilijat == * Aki Alamikkotervo * Esa Anttila * Jyrki Anttila * Minna Aro * Eerika Grönlund * Ville Heilala * Jari Hiekkapelto * Pentti Hietanen * Ilkka Hämäläinen * Tuija Kiviranta * Arja Koriseva * Svante Korkiakoski * Ismo Kotro * Olavi Kotro * Eeva Kähärä * Turkka Manninen * Eija Mizohata * Jarmo Mäkinen * Petteri Mällinen * Peter Nordman * Ulla Paakkunainen * Heikki Paavilainen * Marja Peura * Laura Pyrrö * Johanna Rusanen-Kartano * Jukka Saarman * Ville Salonen * Risto Sojakka * Jussi Tapola * Marjukka Tepponen * Emilia Vesalainen * Maritta Viitamäki * Laura Voutilainen * Aita Vuolanto * Tero Harjunniemi == Lähteet == *Operetin verkkosivut *Maan ainoa operettiteatteri haluaa operetin kuuluviin. Suur-Jyväskylän lehti 19.4.2008 ===Viitteet=== Luokka:Suomen teatterit
Yevlaxin piirikunta

Yevlaxin piirikunta (, ) on paikallishallintoalue Azerbaidžanissa. Vuonna 1935 perustetun piirin pinta-ala on 1540 neliökilometriä. Asukkaita on 118 300 henkeä (vuonna 2010). Yevlaxin piiri sijaitsee Azerbaidžanin keskiosan tasankoseudulla. Se rajoittuu pohjoisessa Qaxin ja Şəkin, idässä Ağdaşin, etelässä Bərdən ja Tərtərin sekä lännessä Goranboyn ja Samuxin piireihin. Yevlaxin piirin keskellä on erillinen Mingəçevirin kaupunkialue. Seudun halki virtaa Kurajoki. Piirin keskus on siihen kuulumaton, omana erillisenä hallintoalueenaan toimiva Yevlaxin kaupunki, josta on 287 kilometriä maan pääkaupunkiin Bakuun. Toinen huomattavampi paikkakunta on Aranin kaupunkimainen taajama. Kuntia on yhteensä 32, taajamia 2 ja kyliä 47. Kaupunkiväestön osuus on 55,1 % (vuonna 2010). Vuoden 1999 väestönlaskennan mukaan asukkaista 98,4 % on azereja ja 0,8 % kurdeja. Piirin kautta kulkee Bakusta Georgian rajalle johtava M1-valtatie sekä Bakun ja Tbilisin välinen rautatie, josta haarautuvat sivuradat Balakəniin, Bərdəän ja Mingəçeviriin. Yevlah on huomattava teollisuuskeskus, jossa tuotetaan muun muassa elintarvikkeita, tupakkaa ja rakennustarvikkeita. Maatalous on erikoistunut viljan, puuvillan ja vihannesten viljelyyn sekä karjanhoitoon. Historiallisia nähtävyyksiä ovat Qoçtəpən, Zərgərtəpən ja Üçtəpən kurgaanit, muinaisen Ərəşin kaupunginmuurien jäänteet, Xaldan kylän lähellä sijaitseva hautakammio, Marzılın kylän pyhäkkö sekä Malbinəsin moskeijan rauniot. Paikallislehtenä ilmesty Kür (”Kura”). ==Lähteet== ==Aiheesta muualla== * Yevlaxin piirin sivusto * Azerbaidjan: Territorial and administrative units , , *
Häkkilä

Häkkilä on yksi Saarijärven kaupungin 25 kylästä. Vuonna 2015 siellä oli 88 asukasta. Asutus tuli Häkkilään melko varhain, nykyiseen Häkkilän kylään perustettiin 1554 yksi Saarijärven vanhimmista taloista. Ensimmäiset uudisasukkaat olivat Mikko Matilainen ja Mauno Häkkinen. Kansakoulu saatiin Häkkilään aivan ensimmäisten kylien joukossa, vuonna 1897. Häkkilän Osuuskauppa oli ensimmäinen osuuskauppa Saarijärvellä. Varsinainen uranuurtaja kuitenkin oli Häkkilän Osuuskassa. Se oli ensimmäinen koko pitäjässä. Vuonna 2010 vakituisia asukkaita oli 191.N äistä alle 14-vuotiaita oli 29, työikäisiä 115 ja yli 65-vuotiaita 47. Ikäjakauma on sama kuin kaupungin muillakin kylillä kirkonkylää mukaan lukematta. Häkkilän keskustasta Saarijärven keskustaan on 18 kilometriä. Linja-autolla kaupungin keskustaan pääsee vain koulupäivinä aamuisin. Lisäksi toimii palveluliikenne kaksi kertaa viikossa Saarijärven keskustaan ja takaisin. Kauppaa ei enää kylässä ole. Koulukin lopetettiin 1973. Koulurakennus toimii nykyään kylätalona. Koulun piharakennuksessa toimii mielenkiintoinen kylämuseo ja sen vierellä on Helmer Selinin suunnittelema "Raivaaja-patsas" (1964). Ikääntyvien asukkaiden ei tarvitse muuttaa keskustaan sillä Häkkilässä on oma vanhustentalo. Kylästä löytyy myös tenniskenttä ja useampikin yleinen uimaranta. Häkkilässä sijaitsee Forelian taimitarha ja karistamo, joka on suurin Suomessa ja tuottaa puolet Suomen havupuisden siementarpeesta. Kylä kietoutuu jylhän ja puhtaan Pyhäjärven ympärille. Kauniit mäntykankaat,korkeat mäet ja järvenlahdet luovatkin tyypillisen häkkiläläisen maiseman. == Lähteet == Luokka:Saarijärven kylät
Mayflower (yhtye)

Mayflower oli suomalainen bluegrassiä sekä englantilaista ja irlantilaista kansanmusiikkia esittänyt yhtye, joka julkaisi kaksi albumia 1970–1980-lukujen vaihteessa. Vuonna 1975 Kari Reiman, Teuvo Lampinen ja Ahti Marja-aho alkoivat soittaa bassolla, banjolla ja viululla yhdessä polkan kaltaista musiikkia. Pian mukaan tuli kitaristi Paul Öhrnberg. Kokoonpano toimi välillä Suomen bluegrass-pioneerin Tom Kuchkan yhtyeenä nimeltä Mountain Grass, kunnes lokakuussa 1976 perustettiin Mayflower. Ohjelmistossa oli aluksi bluegrassin ohella englantilaista ja irlantilaista kansanmusiikkia. Kesällä 1978 Mayflower voitti Suomi–Amerikka-yhdistysten liiton järjestämän countrymusiikkikilpailun Joensuussa. Pääpalkinnoksi yhtye pääsi kiertomatkalle bluegrassin syntysijojen Appalakkien vuoriston kautta kantripääkaupunki Nashvilleen ja liittovaltion pääkaupunki Washingtoniin, jossa yhtye esiintyi Birchmere-klubilla yhdessä esikuvansa Seldom Scene -yhtyeen kanssa. Keväällä 1979 Mayflower julkaisi ensimmäisen bluegrass-albuminsa Mountain Memories. Toinen albumi Painted Times ilmestyi 1981. == Jäsenet== * Paul Öhrnberg – kitara, laulu * Kalle Jämsen – kitara, mandoliini * Teuvo Lampinen – basso, laulu * Kari Reiman – banjo, mandoliini, kitara, laulu * Ahti Marja-aho – viulu, laulu ==Diskografia== * * ==Lähteet== ==Aiheesta muualla== * Luokka:Suomalaiset bluesyhtyeet Luokka:Suomalaiset jazzyhtyeet Luokka:Suomalaiset kansanmusiikkiyhtyeet
Panimo- ja virvoitusjuomateollisuusliitto

Panimo- ja virvoitusjuomateollisuusliitto ry on vuonna 1902 perustettu olutta, siideriä ja long drink -juomia sekä virvoitusjuomia ja kivennäisvesiä valmistavan kotimaisen teollisuuden edunvalvoja. Liiton jäsenyritykset ovat Oy Hartwall Ab, MBH Breweries Oy (Malmgårdin Panimo ja Saimaa Brewing Co), Momentin Group Oy (Mallaskoski), Olvi Oyj, Red Bull Finland Oy ja Oy Sinebrychoff Ab. Panimo- ja virvoitusjuomateollisuusliiton jäsenyritykset kantavat yhteiskuntavastuun niin sosiaalisten kysymysten kohdalla kuin ympäristöasioissakin. Liitolla on ollut Kännissä olet ääliö -kampanja, joka on kohdistettu täysi-ikäisten humalahakuisen kännäyskulttuurin kyseenalaistamiseen. Liitto ylläpitää vastuullisesta alkoholinkäytöstä kertovaa kohtuullisesti.fi-sivustoa. == Johto == Toimitusjohtaja: Tuula Loikkanen Puheenjohtaja: Kalle Järvinen, toimitusjohtaja (Oy Hartwall Ab) ==Aiheesta muualla== *Panimo- ja virvoitusjuomateollisuusliiton sivut *Panimoliitto Twitterissä *Kohtuullisesti.fi Luokka:Suomalaiset järjestöt Luokka:Suomen elintarviketeollisuus Luokka:Elinkeinoelämän järjestöt
Edinburg (Virginia)

Edinburg on kunta, joka sijaitsee Yhdysvalloissa Shenandoahin piirikunnassa Virginian osavaltiossa. Sen pinta-ala on 1,9 km², ja vuoden 2010 väestönlaskennassa asukasmäärä oli 1 041Hakusana: Edinburg town, Virginia. Edinburg on perustettu vuonna 1852. ==Tunnettuja Edinburgin asukkaita == *Harrison H. Riddleberger, senaattori ja Readjuster-puolueen jäsen. == Lähteet == ==Aiheesta muualla== *Kunnan virallinen verkkosivusto Luokka:Virginian kunnat
Magyar

Magyar on suomalainen yhtye, joka julkaisi yhden albumin Love Records -levymerkille. Yhtyeen sanoituksista vastasi Jukka Itkonen. Yhtyeeltä on tullut levy Very Super Old Men (V.S.O.M.), joka on julkaistu Turun Tähtituotannon Turun Tähtituotanto Oy fifty-fifty records -levymerkillä. ==Alkuperäinen kokoonpano== * Harry Gunaropulos, (laulu) * Kari Huttunen, (kitara) * Seppo Heikkonen, (saksofoni) * Markku Heikkonen, (saksofoni) * Raine Angelvuo, (basso) * Heikki Salmijärvi, (rummut) ==Seuraava kokoonpano== * Harry Gunaropulos, (laulu) * Kari Huttunen, (kitara) * Jouko Niiranen, (laulu) * Teuvo Bovellan, (urut) * Taito Kettunen, (basso) * Kari Pietikäinen, (rummut) * Markku Heikkonen, (alttosaksofoni, huilu) * Seppo Heikkonen, (tenorisaksofoni, klarinetti) ==Diskografia== * Uusiin maisemiin (1974) * Very Super Old Men V.S.O.M. (2011) ==Lähteet== ==Aiheesta muualla== * Luokka:Suomalaiset yhtyeet
Välähdyksiä, sirpaleita

Välähdyksiä, sirpaleita () on vuonna 2010 ilmestynyt kokoelma Marilyn Monroen muistiinpanoja. == Lähteet == * == Aiheesta muualla == * Paju, Anna: Marilynin sirpaleet. Kansan uutiset 10.12.2010. * Sarrala, Hannu: Marilyn oli tuulessa väräjävä kynttilänliekki, jonka elämä petti. Pohjolan sanomat 30.11.2010. Luokka:Kirjeet Luokka:Yhdysvaltalaiset tietokirjat Luokka:Vuoden 2010 kirjat
Scaphognathus

Scaphognathus oli lentolisko, jonka siipien kärkiväli oli 90 cm. Scaphognathus eli myöhäisjurakaudella, 150 miljoonaa vuotta sitten, Euroopassa. Scaphognathuksen pää oli lyhyt ja kuono varsin tylppä ja pyöristynyt. Pitkiä, pystyjä ja teräväkärkisiä hampaita oli yläleuassa noin 18 ja alaleuassa 10. Scaphognathus oli ensimmäisiä lentoliskoja, jonka fossiili löydettiin (1831). Osa fossiileista oli peräisin nuorista, keskenkasvuisista yksilöistä. Luista päätellen lentoliskot kasvoivat hyvin nopeasti täysikokoisiksi aikuisiksi, jolloin kasvu pysähtyi. Nykyisin linnut kehittyvät tällä tavoin. Sen sijaan suurin osa matelijoista jatkaa kasvuaan koko ikänsä (joskin kasvuvauhti hidastuu). Scaphognathuksen kallon fossiili osoittaa, että lentoliskojen aivot olivat eläimen kokoon nähden varsin suuret. Sekin on enemmän lintujen kuin matelijoiden ominaisuus. Luokka:Lentoliskot
Tyrisevä

Tyrisevä eli Uškovo () on Karjalankannaksen itäosassa Suomenlahden rannalla sijaitseva Pietarin Kurortin piiriin kuuluva kunnallishallintoalue (taajama, posjolok). Tyrisevän länsipuolella on Vammelsuun (Serovon) taajama, itäpuolella Terijoen kaupunki. Ennen sotia Tyrisevä kuului Suomeen. Se oli vuodesta 1927 alkaen Terijoen kuntaan ja tätä ennen Uuteenkirkkoon kuulunut kylä. Tyrisevän rantamaisemaa hallitsee pitkä hiekkaranta ja jyrkästi nouseva Litorinameren rantapenger, joka kohoaa Tyrisevänharjuna jopa 40 m:n korkeuteen.Kari Koho: Tyrisevä Terijoki.info -sivusto Alueen itäosassa penkerettä uurtaa syvään Tyrisevänojan painanne. Neuvostoliiton aikaan ja sen jälkeen Venäjällä Tyrisevä on ollut leimallisesti lasten lomakeskusten ja lasten sanatorioiden paikkakunta. Vuonna 2002 Tyrisevällä oli alle 500 asukasta. Tyrisevällä on Pietari–Viipuri-radan rautatieseisake (vuoteen 2008 Uškovon/Tyrisevän asema). Tyrisevällä radalta erkanee rannikon läheinen sivurata Koivistoon. ==Historia== Tyrisevä oli osa Uudenkirkon pitäjää 1600-luvulta vuoteen 1927. Vuoden 1643 ruotsalaisen kartan mukaan Tyrisevän kylän alueella oli vain yksi tila, joka vuosisadan jälkipuolella jakautui kahtia. Aiemmin Kivennapaan kuulunut Terijoki ja samoin Terijoen seurakunta erotettiin omaksi kunnakseen ja seurakunnakseen 1900-luvun alussa, ja koska kulkuyhteydet Tyrisevästä Terijoen kuntakeskukseen olivat paremmat kuin Uudellekirkolle, Tyrisevän väestö alkoi ajaa kylän liittämistä Terijokeen. Siirtyminen uuteen kuntaan tapahtui itsenäisen Suomen aikaan 1927. ===Elinkeinot=== Kalastus oli Tyrisevän tärkeä elinkeino halki vuosisatojen. Vanhan Suomen ja Suomen suuriruhtinaskunnan aikoina 1700-1800-luvuilla saalis vietiin ensi sijassa Pietariin, Suomen itsenäistyttyä Viipuriin. Talvipyynti oli tärkeää, pääkohteena ahven ja kuore. Kesällä saatiin myös kuhaa ja silakkaa. Maanviljelykselle olot eivät olleet kovin otolliset, mutta Suomen itsenäisyyden aikaan puutarhaviljely kukoisti Tyrisevällä, samoin mehiläishoito seudun kanervakankaiden ansiosta. Tyrisevän Bogdanov oli tuolloin itäisen Suomen suurin mehiläiskasvattaja. ===Huvilakausi=== Venäläiskaudella, rautatieyhteyden valmistuttua Pietariin 1870, pietarilaiset rakennuttivat suuren määrän huviloita Tyrisevänharjulle. Samoin paikalliset rakensivat vuokramökkejä turisteille. Mainittavia suurhuviloita olivat mm. Peremontin linnamainen sementtihuvila torneineen, keisarillisen lastenlääkäri Ostragovskin suuri huvila sekä kreivi Scheremetjeffin huvila, myöhempi Suomen rautatieläisten Lepokoti Harjula. Suurmaanomistaja oli pietarilainen valtioneuvos Orlovski, joka lopulta omisti puolet Tyrisevän kylän alueesta. Suomen itsenäistyttyä suuri osa Tyrisevän huviloista purettiin ja siirrettiin muualle Suomeen. ==Lähteet== ==Aiheesta muualla== *Vnutrigorodskoje Munitsipalnoje obrazovanije Sankt-Peterburga posjolok Uškovo Uškovon kunnallishallinnon sivut (mm. historiaa) Luokka:Kurortin piiri Luokka:Terijoen kylät Luokka:Uusikirkko
Edinburg (Texas)

Edinburg on kaupunki, joka sijaitsee Rio Granden laaksossa, Texasin osavaltion Hidalgon piirikunnassa, Yhdysvalloissa. Edinburg on alueensa hallinnollinen pääkaupunki. Kaupungin kokonaispinta-ala on 96,9 neliökilometriä ja väkiluku vuoden 2010 väestönlaskennassa 74 569\. Aluksi nimellä Chapin tunnettu kaupunki perustettiin 10. lokakuuta 1908. Nykyisin voimassa oleva perustuskirja on vuodelta 1949. Kaupungin keskustassa sijaitsee Texas–Pan American -yliopisto (UTPA), joka on saanut mainetta erityisesti Rio Granden jokilaakson espanjankielisen väestön koulutuspaikkana. Kaupungissa sijaitsee myös Etelä-Texasin historian museo (Museum of South Texas History). Interstate 69 ja lähellä sijaitseva rajanylityspaikka Meksikoon vilkastuttavat liike- elämää. ==Katso myös== * Kauppakamarin sivusto * Edinburg Economic Development Corporation. Kaupungin kehittämisyhtymän sivusto. ==Lähteet== *Edinburgin kaupungin kotisivut Luokka:Texasin kaupungit
Johannes Klockars

Johannes Klockars (7. syyskuuta 1867 Maalahti – 2. lokakuuta 1932 Helsinki) oli suomalainen toimittaja ja poliitikko. Hänen puolueensa oli Ruotsalainen kansanpuolue. Klockars oli vuosina 1920–1926 Vasa-Postenin päätoimittaja. Tätä ennen hän oli työskennellyt toimittajana muun muassa lehdissä Balder ja Fram sekä vastaavana toimittajana Fritt Folk -lehdessä. Toimittajuuden lisäksi hän toimi Kruunupyyn ruotsalaisen kansanopiston johtajana, Osakeyhtiö Framin toimitusjohtajana ja Suomen ruotsalaisten maalaiskuntien liiton toiminnanjohtajana. Klockars toimi kolmen vuoden ajan kansanedustajana Vaasan läänin eteläisestä vaalipiiristä, vuodesta 1924 vuoteen 1927. Hän oli eduskunnan talousvaliokunnan jäsen. Paitsi kansanedustajana, hän toimi poliittisella urallaan myös Kruunupyyn kuntakokouksen puheenjohtajana ja Vaasan kaupunginvaltuuston jäsenenä. Hän kuului vuoden 1899 suureen lähetystöön Kruunupyyn edustajana.Päiviö Tommila: Suuri adressi, s. 306. WSOY, 1999. Klockars perusti vuonna 1888 Suomen ensimmäisen ruotsinkielisen nuorisoseuran Maalahteen. Hänen luottamustehtäviinsä kuuluivat muun muassa Suomen ruotsalaisen raittiusliiton, Suomen ruotsalaisen nuorison liiton ja Suomen vegetarisen yhdistyksen puheenjohtajuudet. Klockarsille myönnettiin vuonna 1920 kunnallisneuvoksen arvonimi. Klockars oli naimisissa kahdesti, vuodesta 1891 vuoteen 1910, puolisonsa kuolemaan asti, Maria Elisabet Häggmanin kanssa ja vuodesta 1911 Karin Anna Loide Wahlbäckin kanssa. Viitattu 17.2.2011. Historioitsija Birgit Klockars (1912–1996) oli hänen tyttärensä. == Lähteet == Luokka:Kansanedustajat Luokka:Suomalaiset päätoimittajat Luokka:Suomen ruotsalaisen kansanpuolueen poliitikot Luokka:Vaasan kaupunginvaltuutetut Luokka:Vaasan läänin eteläinen vaalipiiri Luokka:Suomen oppilaitosten rehtorit Luokka:Suomalaiset yritysjohtajat Luokka:Vuonna 1867 syntyneet Luokka:Vuonna 1932 kuolleet
Lego Pirates of the Caribbean

Lego Pirates of the Caribbean on vuonna 2011 ilmestynyt Lego-tuotesarja. Toukokuussa 2011 sarjaan julkaistiin myös videopeli, joka kattaa neljä ensimmäistä Pirates of the Caribbean -elokuvaa. == Vuonna 2011 ilmestyneet Lego-tuotteet == Alla on lista vuonna 2011 ilmestyneistä Pirates Of The Caribbean - Lego-tuotteista. * 4181: Isla De La Muerta * 4182: The Cannibal Escape * 4183: The Mill * 4184: Black Pearl * 4191: The Captains Cabin * 4192: Fountain of Youth * 4193: The London Escape * 4194: White Cap Bay * 4195: Queen Anne’s Revenge == Katso myös == * Lego Pirates of the Caribbean: The Video Game * Luettelo Lego-videopeleistä == Aiheesta muualla == * Brickset * Pelin traileri You Tubessa Pirates of the Caribbean Luokka:Pirates of the Caribbean
Vesipaunikko

Vesipaunikko eli paunikko (Crassula aquatica, syn. Tillaea aquatica, Bulliarda aquatica) on hyvin pienikokoinen rantojen maksaruohokasvi. Suomessa laji on luokiteltu vaarantuneeksi, sillä se on taantunut. == Ulkonäkö ja koko == Yksivuotinen vesipaunikko kasvaa vain 1–5 senttimetriä korkeaksi. Kuivalla maalla kasvi on usein punainen. Varsi on pysty, haaraton tai tyvestä haarainen. Kasvi on mehilehtinen. Vastakkaiset lehdet ovat tasasoukkia, möyheitä, liereitä ja suippoja tai otakärkisiä. Hyvin pienet valkoiset tai punertavat kukat ovat lehtihangoissa. Sekä teriö että emiöt ovat nelilehtisiä. Vesipaunikko kukkii Suomessa heinä-elokuussa. Lehtihankoihin kehittyy nelikärkisiä tuppilohedelmiä. == Levinneisyys == Vesipaunikon levinneisyysalue painottuu Euroopassa Etelä- ja Keski-Ruotsiin ja -Suomeen. Lajia tavataan harvinaisempana myös Norjassa, Tanskassa, Baltian maissa, Venäjän Karjalassa, Puolassa, Saksassa ja Ranskassa. Se kasvaa myös Japanissa sekä Pohjois- Amerikassa paikoin itä-, länsi- ja etelärannikoilla. Suomessa vesipaunikkoa kasvaa hyvin satunnaisena Tornion korkeudelle saakka. Runsaimmat esiintymät ovat Ahvenanmaalla, Tampereen seudulla, Oulujärven ympäristössä ja Perämeren rannikolla. Aikaisemmin lajia kasvoi yleisesti muun muassa koko Saaristomeren alueella, mutta laji on alueelta nykyisin lähes kadonnut.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 13.12.2017. == Elinympäristö == Vesipaunikko kasvaa veden rajassa liejuisilla ja savisilla järvenrannoilla, erityisesti laidunrannoilla. Joskus laji kasvaa myös murtovedessä ja saariston kalliolätäköissä. Vesipaunikko on Suomessa harvinaistunut erityisesti sisämaassa rantalaidunnuksen vähennettyä. == Lähteet == == Aiheesta muualla == * Kasviatlas 2022: Paunikon eli vesipaunikon (Crassula aquatica) levinneisyys Suomessa. * Pinkka – Lajintuntemuksen oppimisympäristö: Paunikko (Crassula aquatica) * ITIS: Crassula aquatica * United States Department of Agriculture (USDA): Crassula aquatica Luokka:Paunikot Luokka:Suomen vaarantuneet kasvit
Missä muruseni on

"Missä muruseni on" on Jenni Vartiaisen kappale, joka julkaistiin Seili- albumin kolmantena singlenä 23. elokuuta 2010. Single sijoittui debyyttiviikollaan Suomen singlelistan kolmannelle sijalle, minkä jälkeen se sijoittui seuraavina viikkoina järjestyksessä sijoille 7, 5, 1 ja 2. Tämän jälkeen se oli seitsemän viikkoa listan kärjessä. Listakärjestä laskettuaan kappale nousi listalla vuoden 2010 viimeisellä viikolla ja oli vuodenvaihteen 2010-2011 yli kärjessä vielä kaksi viikkoa. Single on ylittänyt Suomen kultalevyrajan, sillä sitä on myyty yli 5 000 kappaletta. Vartiainen on säveltänyt kappaleen yhdessä Jukka Immosen kanssa ja sen on sanoittanut Mariska, joka sai inspiraation lukiessaan eroottista intialaista runoutta parvekkeellaan kuumana kesäpäivänä. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Missä muruseni on” ylsi kyselyn kokonaistuloksissa sijalle 56. ==Listasijoitukset== Lista Korkein sijoitus Suomi: (singlelista) 1 Suomi: (latauslista) 1 ==Cover-versioita== Märät säpikkäät on tehnyt kappeleesta musiikkivideon saamen kielellä nimellä "Leivänmuruseni". ==Lähteet== Luokka:Vuoden 2010 kappaleet Luokka:Jenni Vartiaisen kappaleet Luokka:Mariskan sanoittamat kappaleet Luokka:Suomen singlelistan ykköset
Henri Duparc

Henri Duparc (1848–1933) oli ranskalainen säveltäjä. Hän oli César Franckin oppilas. Duparc sairasti hermostollista sairautta, ja joutui lopettamaan säveltämisen jo 37-vuotiaana. Tätä ennen hän kuitenkin ehti säveltää ranskalaisen myöhäisromanttisen liedtaiteen täysipainoisia, herkän melodisia lauluja, joihin hänen maineensa perustuu. == Tuotantoa == === Kuuluisimpia lauluja === *L'Invitation au voyage (pianosävellys, myös orkestroitu) *Phydilé (pianosävellys, myös orkestroitu) *Chanson triste (pianosävellys, myös orkestroitu) *La vague et la cloche (pianosävellys, myös orkestroitu) === Muita teoksia === *Lénore (sinfoninen runo) *Aux étoiles (orkesterinokturni) *Piano- ja kamarimusiikkia == Lähteet == == Aiheesta muualla == * Luokka:Ranskalaiset säveltäjät Luokka:Romantiikan säveltäjät Luokka:Vuonna 1848 syntyneet Luokka:Vuonna 1933 kuolleet
Latino World Order

Latino World Order (lyhennettynä lWo tai LWO) oli ryhmittymä showpainipromootiossa, World Championship Wrestlingissä. Ryhmää johti Eddie Guerrero vuosina 1998 ja 1999. Stablen nimen keksi Jason Hervey, jota oli inspiroinut New World Order (nWo). == Historia == === Konsepti === LWO debytoi vuoden 1998 lopussa, kun Eddie Guerrero riitaantui Eric Bischoffin kanssa, joilla oli riitaa oikeassakin elämässä. Ryhmän idean keksi Jason Hervey, joka on Bischoffin kaveri. Ryhmän johtajaksi ajateltiin alun perin Konnania, mutta se annettiin Eddie Guerrerolle, kun Konnan liittyi nWo Wolfpaciin. === Alku === 17\. elokuuta, 1998 antoi worked shootin, missä hän sanoi haluavansa vapautua sopimuksestaan. Eddien oltuaan monia viikkoja ulkona kuvioista, hän palasi 5. lokakuuta WCW Monday Nitrossa, missä hän muodosti lWo:n, mihin kuului monia meksikolaisia painijoita. Ryhmä muodostui lähes kaikista meksikolaisista painijoista WCW:n rosterista, mihin kuuluivat Psychosis, La Parka, Hector Garza ja Juventud Guerrera. LWO feudasi pääasiassa Rey Mysterio, Jr.:n kanssa, kun hän kieltäytyi liittymään ryhmään. Mysterio kuitenkin joutui liittymään ryhmään, kun hän hävisi Guerrerolle. Myöhemmin ryhmään liittyi Chavo Guerrero. === Hajoaminen ja jälkiseuraus === 1\. tammikuuta, 1999 Eddie Guerrero joutui auto-onnettomuuteen, mikä tarkoitti, että lWo:n loppu oli lähellä. Kolme päivää myöhemmin, kaksi New World Orderin ryhmää yhdistyivät, eikä kauankaan, kun lWo:n jäseniä löydettiin tajuttomina takahuoneilla. NWO alkoi lähestyä lWo:ta ja pakottivat heidät hajoamaan välittömästi tai saisi vastata seurauksistaan. Jokainen lWo.n jäsen riisui lWo-paitansa ja lähtivät kehästä, paitsi Mysterio. Mysterio, joka ei ollut alkuperäinen lWo:n jäsen todisti itselleen, että oli ryhmälle lojaalein, kun kieltäytyi riisumasta lWo- paitaa. NWO pieksi Mysterion ja repivät häneltä lWo-paidan päältään, mistä syntyi feudi Mysterion ja Outsidersien kanssa. New World Order potki heidän ainoan latinopainijan, Konnanin ulos ryhmästä. Tämä johti siihen. että Mysterio ja Konnan muodostivat tiimin ja alkoivat yhdessä feudaamaan Outsiderseja vastaan. Kun Eddie Guerrero parani ja teki paluunsa kehään, LWO:n avainjäsenet, kuten hän itse, Mysterio, Juventud muodostivat tunnetun ryhmän nimeltä Filthy Animals. === Jäsenet === * Eddie Guerrero (johtaja) * Rey Mysterio * Juventud Guerrera * Psychosis * La Parka * El Dandy * Silver King * Villano V * Damien * Ciclope * Héctor Garza * Spyder (henkivartija) == Lähteet == * Guerrero, Eddie (2005). Cheating Death, Stealing Life: The Eddie Guerrero Story. Simon and Schuster. ISBN 0743493532. Luokka:Showpaini
Krzysztof Hołowczyc

Krzysztof Wiesław Hołowczyc (s. 4. kesäkuuta 1962 Olsztyn, Puola) on puolalainen ralliautoilija. Hän voitti rallin Puolan mestaruuden vuosina 1995–1996 ja 1999 sekä Euroopan mestaruuden vuonna 1997. WRC-sarjassa Hołowczyc kilpaili ensimmäistä kertaa vuonna 1996 Ruotsin rallissa. Hän kilpaili yksittäisiä kilpailuja vuosina 1996–2000, 2003 ja 2009. Hänen Argentiinan kilpailussa ajamansa 7. sija oli pitkään Puolan paras sijoitus rallikilpailuissa. Kun Puolan ralli, jonka Hołowczyc oli voittanut kolme kertaa, palasi rallin maailmanmestaruussarjan kilpakalenteriin vuonna 2009, Hołowczyc sijoittui kilpailussa kuudenneksi ottaen ensimmäiset pisteensä WRC- sarjassa. Hołowczyc on toinen puolalaiskuljettaja, joka on ajanut pisteille WRC-sarjassa. Hołowczyc on osallistunut myös Dakar-ralliin vuosina 2005, 2009 ja 2010 sijoittuen parhaimmillaan viidenneksi. Hołowczyc on saanut hopeisen Cross of Merit -mitalin vuonna 2000 ja kultaisen vuonna 2005. Hołowczyc oli Euroopan parlamentin jäsen Euroopan kansanpuolueen ryhmässä vuosina 2007–2009. Ralliautoilu-uransa hän lopetti elokuussa 2015. Hołowczycilla on vaimonsa Danutan kanssa tyttäret Karolina, Alicja ja Antonina. == Lähteet == == Aiheesta muualla == * Luokka:Puolalaiset ralliautoilijat Luokka:Puolalaiset europarlamentaarikot Luokka:Vuonna 1962 syntyneet Luokka:Elävät henkilöt
Martti Ounamo

Martti Erik ”Limu” Ounamo (29. huhtikuuta 1911 Helsinki – 15. joulukuuta 1992 Nurmijärvi)Martti Ounamon kuolinilmoitus (maksullinen artikkeli) Helsingin Sanomat 6.1.1992, HS Aikakone. Viitattu 23.5.2018. oli suomalainen pasunisti ja valokuvaaja, joka vaikutti Dallapé-yhtyeessä soittaen pasuunan lisäksi myös viulua.http://rateyourmusic.com/artist/dallapehttp://pomus.net/001491 Ounamo esiintyi ainakin elokuvassa SF-paraati (1940).https://www.elonet.fi/fi/elokuva/119221 Ounamo soitti keväästä 1940 alkaen pasuunaa Erkki Ahon orkesterissa , keväällä myös Eugen Malmsténin yhtyeessä, jossa olivat myös Toivo Kärki, Pauli Granfelt ja Alvi Palho Kärki 2015, s. 95 . Sodan jälkeen Ounamo jatkoi Ahon orkesterissa . 1940-luvun lopulla ja 1950-luvulla Ounamo otti ja kehitti erittäin paljon korkeatasoisia valokuvia aikansa muusikoista ja yhtyeistä. Näitä on myöhemmin julkaistu eri yhteyksissä Kärki 2015, s. 978. 1950-luvun alussa Kärki laittoi muutaman sävellyksensä vanhan ystävänsä Ounamon nimiin, joka sairasteli tuolloin. Myöhemmin tieto oikaistiin Teostoon Kärki 2015, s. 270. Ounamon entinen sukunimi oli Lindblad. ==Lähteet== Luokka:Suomalaiset pasunistit Luokka:Suomalaiset valokuvaajat Luokka:Vuonna 1911 syntyneet Luokka:Vuonna 1992 kuolleet
Petri Meri

Petri Meri (s. 11. helmikuuta 1991 Turku) on suomalainen jääkiekkoilija. ==Ura== Isokokoinen Meri on Turun Palloseuran kasvatti, joka pelasi joukkueessa lähes koko junioriuransa. Hän voitti Tepsi-nimellä pelanneessa joukkueessa B-nuorten I-divisioonan mestaruuden keväällä 2008. Meri oli kaudella 2010–2011 TPS:n A-nuorten toiseksi paras maalintekijä sekä kolmanneksi paras pistemies Johannes Lehdon kanssa. Hän pelasi kauden aikana myös ensimmäisen SM-liigaottelunsa 17. helmikuuta 2011 vieraissa Jokereita vastaan ja sai siinä jääaikaa 7.12 minuuttia. Kauden 2011–2012 Meri pelasi kokonaan A-nuorissa. Kesällä 2012 Meri siirtyi try-outille Mestis-joukkue Vaasan Sportiin. Hän sai elokuussa jatkosopimuksen kaudeksi 2012–2013. Meri edusti kauden aikana myös Pohjoisen joukkuetta Mestis Hockey Dayssä pelatussa tähdistöottelussa. Hän korvasi joukkueessa SaPKon Niko Laakkosen. Meren kausi päättyi kuitenkin polvivammaan tammikuussa 2013. Kauden 2013–2014 Meri pelasi II-divisioonajoukkue Kaarinan Kiekko-Pojissa, jonka varakapteenina hän toimi ja oli joukkueen paras syöttäjä ja toiseksi paras pistemies tehoilla 16+41=57. Meri oli kauden päätteeksi nostamassa KaKiPoa seuraavaksi kaudeksi Suomi- sarjaan. Kaudeksi 2014–2015 hän palasi Mestikseen ja siirtyi vuoden mittaisella sopimuksella TuToon. Meri pelasi joukkueessa 23 ottelua tehden neljä syöttöpistettä, kunnes hän jätti TuTon tammikuussa 2015 keskittyäkseen opintoihinsa. ==Tilastot== 2009–2010 TPS A-SM 35 0 7 7 10 – – – – – 2010–2011 TPS A-SM 41 18 15 33 22 – – – – – TPS SM-liiga 1 0 0 0 0 – – – – – 2011–2012 TPS A-SM 38 8 13 21 40 – – – – – 2012–2013 S-Kiekko Suomi-sarja 1 0 1 1 0 – – – – – Sport Mestis 32 1 6 7 2 – – – – – 2013–2014 KaKiPo II-divisioona 25 16 41 57 6 – – – – – KaKiPo Suomi-sarja Q 4 2 8 10 0 – – – – – 2014–2015 TuTo Mestis 23 0 4 4 6 – – – – – 2016–2017 HCIK Suomi-sarja 1 0 0 0 0 – – – – – 1 kausi yhteensä SM-liiga 1 0 0 0 0 – – – – – 2 kautta yhteensä Mestis 55 1 10 11 8 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1991 syntyneet Luokka:Elävät henkilöt
Mauri Vanhanen

Mauri Juhani Vanhanen (1. kesäkuuta 1931 Kotka – 24. huhtikuuta 2014)Kotka- Kymin seurakunta, Vanhanen Mauri, Parikan hautausmaa, Kotka, alue 25, viitattu 24.4.2022 oli suomalainen jalkapalloilija.Urheilumme Kasvot Osa 3, Vanhanen, Mauri, sivu 298, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hyökkääjänä pelannut Vanhanen edusti koko uransa ajan Kotkan Työväen Palloilijoita vuosina 1948–1964. Hän voitti seurassa Suomen mestaruuden 1951 ja 1952 sekä Suomen Cupin 1958 ja 1961. Kaikkiaan Vanhanen pelasi 13 kauden aikana 171 mestaruussarjan ottelua, joissa hän teki 102 maalia. Hän voitti mestaruussarjan maalikuninkuuden kaudella 1952 ja on kaikkien aikojen maalintekijätilastossa sijalla 17. Vanhanen pelasi Suomen maajoukkueessa vuonna 1957 kolme maaottelua, joissa hän teki kaksi maalia. Urheilusuorituksistaan Vanhanen on saanut Suomen Palloliiton ja TUL:n kultaisen ansiomerkin. Vanhanen toimi KTP:n A-juniorien ja edustusjoukkueen valmentajana kolme vuotta, samoin seuran johtokunnassa. Vanhanen oli ammatiltaan hitsaaja ja mieluisimpia harrastuksia olivat kesämökkeily ja kalastus. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1931 syntyneet Luokka:Vuonna 2014 kuolleet
Shenzhou 8

Shenzhou 8 (神舟八号) oli Kiinan kansantasavallan miehittämätön avaruusalus, jonka avulla tehtiin muun muassa telakointikokeita 29. syyskuuta 2011 avaruuteen laukaistun Tiangong 1 -pienoisavaruusaseman kanssa. Shenzou 8 laukaistiin avaruuteen 31. lokakuuta 2011 Kiinan Jiuquanin avaruuskeskuksesta. Kahden päivän kuluttua laukaisusta Shenzhou-alus telakoitui Tiangong 1 -avaruusasemaan 2. marraskuuta 2011 kello 19.28 Suomen aikaa http://spaceflightnow.com/china/shenzhou8/111031launch/. Myös toinen telakointiyritys onnistui.http://fi.radio86.com/uutiset/video-toinen- telakoitumisyritys-onnistunut Avaruuslento kesti kolme viikkoa. http://www.spacedaily.com/reports/Shenzhou_8_Mission_Could_Top_Three_Weeks_999.html Alus laskeutui 17. marraskuuta 2011 kello 11:32 UTC Sisä- Mongoliaan.http://yle.fi/uutiset/kiinan_avaruusalus_palasi_onnistuneelta_lennolta/5454259 Shenzhou 8 käytti venäläistä telakointimodulia kuten esim. ESAn ATV-rahtialus. Avaruuslennolla oli mukana Saksan DLR:n ja ESAn biologisia kokeita. == Lähteet == * Preliminary Shenzhou VIII spacecraft in ground tests * ===Viitteet=== == Aiheesta muualla == Luokka:Shenzhou-ohjelma Luokka:Miehittämättömät avaruuslennot Luokka:Vuoden 2011 avaruustoiminta
Sven Weijola

Sven Weijola (30. maaliskuuta 1922 Mustasaari – 1. elokuuta 2012 Vaasa) oli suomalainen jalkapalloilija. Hyökkääjänä pelannut Weijola edusti koko uransa ajan Vasa IFK:a vuosina 1940–1951. Hän voitti seurassa Suomen mestaruuden 1944 ja 1946. Kaikkiaan Weijola pelasi yhdeksän kauden aikana 89 mestaruussarjan ottelua, joissa hän teki 61 maalia. Weijola pelasi Suomen maajoukkueessa vuosina 1945–1947 kolme maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1922 syntyneet Luokka:Vuonna 2012 kuolleet
Sankarin seisaus

Sankarin seisaus – kertauksia ja vertauksia on Veronica Pimenoffin kirjoittama romaani, joka on ilmestynyt 2010 Tammen kustantamana. Pimenoffin yhdeksäs romaani on aateromaaneista tunnetun kirjailijan tulkinta syyskuun 11. päivän tragediasta. Mukana on hiven jännitystä. Päähenkilö, minäkertoja, on seisonut moottoritiellä katsomassa kuinka hänen työpaikkansa Pentagon joutuu iskun kohteeksi. Hän asettuu hotelliin seuraamaan tapahtumia reaaliaikaisesti televisiosta. Samalla hänen mielensä pohtii oman elämän tekemisiä ja tekemättä jättämisiä. Romaanin näyttämönä ovat Eurooppa, Aasia ja Pohjois-Amerikka. Minäkertoja on alkujaan laosilainen palkkasoturi, mutta on päässyt Yhdysvaltain tiedustelupalvelun palkkalistoille ja työskentelee Pentagonissa, kuvaannollisesti Olympos-vuorella.Helena Ruuska, Syyskuun 11. päivä ei jätä rauhaan, viitattu 18.2.2011, viitattu 18.2.2011Miikka Laihinen, Sankarin rappiolla, Turun ylioppilaslehti , viitattu 18.2.2011 Suomi liittyy tarinaan, kun minäkertoja saapuu Saksaan antamaan raportin Suomeen suuntautuneista asekuljetuksista. Tarinan juonen rinnalla kirjoittaja kuljettaa kulttuurihistoriallista aineksia antiikin Kreikasta lähtien.Hannu Niklander, Veronica Pimenoff - Sankarin seisaus, Keskisuomalainen 14.12.2010, viitattu 18.2.2011 Kriitikko Hannu Niklander pitää romaania syksyn 2010 merkittävimpiin kuuluvana teoksena. Miikka Laihinen luonnehtii tarinaa paikoin puisevaksi mutta hänen arvionsa mukaan "teos ansaitsee tulla luetuksi". Hän vertaa teosta yhdysvaltalaiseen tylsänpulskeaan kritiikkiin, jonka rinnalla Pimenoffin romaani on terävää, harkittua ja ehdotonta aikalaisproosaa. Pia Ingström luonnehtii Pimenoffia apokalyptikoksi, ja siksi juuri tämä aihe on hänelle itsestään selvä, mutta onneksi saanyt kypsyä lähes kymmenen vuotta. Vaikka Pimenoff on psykiatri, hän ei luo lukijalle samastumiskohteita, ei selitä päähenkilön tekoja. Ingström ihailee tapaa, jolla Pimenoff murskaa monia suomalaisen proosan tärkeitä pidettyjä puolia, kuten soljuvaa kieltä, suurisieluista pientä ihmistä.Pia Ingström, Den gyllene kedjan brister – och sedan? , Hufvudstadsbladet 29.11.2010, viitattu 18.2.2011 Kun Helena Ruuska kritisoi teosta sanoin: "Itse henkilö kaikkine naisineen ja erilaisine tunnustuksineen jää ulkokohtaiseksi", vastaa Kristina Carlson siihen poleemisesti: "No eihän tätä yhden persoonan tilitys- tai kasvuromaaniksi ole kirjoitettukaan, vaan kyse on muista asioista: sodasta, sodan politiikasta ja taloudesta ja tekniikasta - - eivätkä yhteydet antiikin mytologiaankaan ole pelkkää koristetta, kuten Ruuska antaa ymmärtää". Carlsson pitää Pimenoffin kaksoisvalotusta loistavana ja pahoittelee teoksen saamaa vähäistä huomiota.Suomalaisesta proosasta, Kristina Carlson, Antiaikalainen 29.12.2010, viitattu 18.2.2011 ==Lähteet== ==Aiheesta muualla== *Sankarin seisaus Tammen sivuilla Luokka:Suomalaiset romaanit Luokka:Vuoden 2010 kirjat
Wiener Singverein

thumb|Gustav Mahler: Sinfonia nro 8 – Wiener Singverein – Slovenský filharmonický zbor – Wiener Sängerknaben – Staatskapelle Berlin – Pierre Boulez – Musikverein, suuri sali Wiener Singverein on itävaltalainen perinteikäs sekakuoro, joka on tunnettu monista konserteistaan ja levytyksistään merkittävien kapellimestareiden johdolla. Musiikin harrastajista koostuva kuoro perustettiin varsinaisesti vuonna 1858 Wienin Musiikinystävien seuran osaksi, mutta sen juuret ovat jo seuran perustamisvuodessa 1812. Kuoron konserttipaikka on Wienin Musikverein- konserttisali. Johannes Brahms oli yksi kuoron varhaisista johtajista, ja kuoro oli mukana säveltäjän Ein deutsches Requiemin osittaisessa kantaesityksessä. Muita merkkiteosten kantaesityksiä, joissa Wiener Singverein on ollut mukana, ovat muun muassa Brucknerin Te Deumin ja Mahlerin kahdeksannen sinfonian kantaesitykset. Wiener Singvereinin ohjelmisto ulottuu J. S. Bachista 1900-luvulle, mutta erityisesti kuoro on keskittynyt itävaltalaiseen ja saksalaiseen musiikkiin. Pääasiallisesti Wiener Singverein esittää konserttimusiikkia, mutta on laulanut myös oopperaesityksissä ja -levytyksissä. 1900-luvun jälkipuoliskolta lähtien kuoro on tehnyt myös ulkomaankiertueita ympäri maailmaa. Kuoron johtajana on vuodesta 1991 toiminut Johannes Prinz. Kapellimestareihin, joiden johdolla kuoro on laulanut, kuuluvat muiden muassa Daniel Barenboim, Pierre Boulez, Wilhelm Furtwängler, Herbert von Karajan, Riccardo Muti, Seiji Ozawa ja Christian ThielemannL. v. Beethoven: Neunte Sinfonie, Finale: Freude schöner Götterfunken, Wiener Philharmoniker, Christian Thielemann. DVD – April 2010. . Kuoro on tehnyt satoja levyjä muun muassa Decca-, Deutsche Grammophon -, EMI-, Philips- ja Sony-levymerkeille. == Lähteet == == Kirjallisuutta == * Joachim Reiber: Wiener Singverein – Menschen Stimmen Götterfunken (2007) ISBN 9783701730599 Luokka:Kuorot Luokka:Itävallan musiikki Luokka:Wienin kulttuuri
Sven Wentjärv

Sven-Åke Wentjärv (8. elokuuta 1926 – 10. toukokuuta 2014) oli suomalainen jalkapalloilija. Tukimiehenä pelannut Wentjärv edusti urallaan Vaasan Palloseuraa 1946–1956 ja Vaasan Pallo-Veikkoja 1957–1958. Hän voitti VPS:ssa Suomen mestaruuden 1948. Kaikkiaan Wentjärv pelasi kymmenen kauden aikana 143 mestaruussarjan ottelua, joissa hän teki 11 maalia. Wentjärv pelasi Suomen maajoukkueessa vuonna 1949 kaksi maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1926 syntyneet Luokka:Vuonna 2014 kuolleet
Kamenets

Kamenets (, ) on pieni kaupunki ja kaupungin mukaan nimetty hallintopiiri Valko-Venäjän lounaisen Brestin alueen länsiosissa Puolan rajalla. Kamenets sijaitsee heti maakunnan pääkaupunki Brestin pohjoispuolella; kantatietä P83 seuraten välimatka on 37 kilometriä. Kaupungin asukasluku oli 8 447 lokakuun 2009 väestönlaskennassa; koko hallintopiirissä asui 39 143 ihmistä, mihin sisältyi myös hallintopiirin toinen kaupunki Vysokaje (5 376 asukasta). Kamenetsin piiri tunnetaan nykyisin muun muassa Unescon maailmanperintöluetteloon kuuluvasta ja kulttuurihistoriallisestikin merkittävästä Belavežskaja puštšan kansallispuistosta, jonka pääsisäänkäynti sekä opastus- ja majoituskeskus löytyvät piirin pohjoisosista. Myös Pestšatka- Połowce-rajanylityspaikka Puolaan Vysokajen pikkukaupungin pohjoispuolella on melko aktiivisessa käytössä. == Katso myös == * Luettelo Valko-Venäjän rajanylityspaikoista == Lähteet == == Aiheesta muualla== *Lyhyt kuvaus kaupungista (bycity.org) *Kaupunkikuvaus (garady.org) *Tietoa kaupungista ja hallintopiiristä (dorogiby.info) *Kantakaupungin kartta (bycity.org) *WikiMapia karttalinkki, kohteiden selitykset pääosin , tai *Neuvostoliiton aikaista 1:200 000 topografikarttaa alueesta Luokka:Brestin alueen kaupungit
Haikou

Haikou () on Hainanin maakunnan pääkaupunki ja prefektuuritason kaupunki Kiinan eteläosassa. Kaupunki sijaitsee Etelä-Kiinan meren pohjoisosassa, Hainanin saaren koillisrannikolla. Kaupungin väkiluku on 2,046 miljoonaa (2010) ja pinta-ala 2 237 neliökilometriä. Kaupungin naapureina ovat idässä Wenchangin piirikuntatason kaupunki ja etelässä Ding’anin ja lännessä Chengmain piirikunnat. Pohjoisessa n kaupunkia rajaa Hainanin saaren mantereesta erottava, noin 20 kilometriä leveä Hainanin salmi (Qiongzhoun salmi). Haikoussa vallitsee trooppinen ilmasto. Lämpimintä on heinäkuussa, jolloin keskimääräinen ylin lämpötila on 33 °C. Viileintä on tammikuussa, jolloin keskimääräinen alin lämpötila on 15 °C. Suurimmat sateet saadaan toukokuun ja lokakuun välillä. Vähiten sataa joulukuun helmikuun välillä. Vuosittainen sadanta on noin 1 600 millimetriä. Piirikuntatasolla kaupunki jakautuu seuraavasti (2010): ;Kaupunkipiirit (4) * Longhua (龙华区), 593 018 as. * Meilan (美兰区), 623 653 as. * Qiongshan (琼山区), 479 958 as. * Xiuying (秀英区), 349 541 as. Kaupunkia kutsutaan joskus kookospähkinäkaupungiksi. Kaupungista on lauttayhteys mantereelle ja Kiinan rautateiden suurnopeusjunayhteys saaren eteläosaan Sanyaan. Haikou Meilanin kansainvälinen lentoasema sijaitsee noin 25 kilometriä kaupunkikeskustasta kaakkoon. ==Ystävyyskaupungit== * Perth ja Kinross, Yhdistynyt kuningaskunta * Oklahoma City, Yhdysvallat * Gdynia, Puola * Darwin, Australia ==Lähteet== ==Aiheesta muualla== *Haikou City Information (erityisesti talouspainotus) (chinaknowledge.com) *China Postal Code: Hainan Province (prefektuuri ja piirikuntataso) (youbianku.com) Luokka:Hainanin kaupungit Luokka:Hainanin prefektuurit